En o sieglo V amanixió una nueva potencia, basata mas que mas en o suyo potencial agricola, que ye tamién conoixita nomás que por o suyo nombre chino, o reino de Chenla. Encara que os alazetz d'o reino se trobaban en l'actual Laos, ascape s'estendilló por o norte de l'actual Cambocha y por o noreste de l'actual Tailandia, plegando dimpués a anexionar-se tot o reino de Funan. Iste nuevo reino tamién yera formato por una clase dirichent khmer y se considera que ye l'antecedent dreito de l'actual Cambocha.